केरल के शीर्ष मंदिर निकाय ने प्रदेश बीजेपी अध्यक्ष के खुलासे को लेकर सबरीमाला मंदिर के मुख्य पुजारी के. राजीवरू से स्पष्टीकरण मांगा है. बीजेपी नेता पीएस श्रीधरन पिल्लई ने कहा था कि रजस्वला उम्र की महिलाओं के मंदिर में प्रवेश करने पर दरवाजे बंद करने की धमकी देने से पहले मुख्य पुजारी ने उनसे सलाह-मशविरा किया था. भगवान अयप्पा मंदिर का प्रबंध संभालने वाले त्रावणकोर देवस्वओम बोर्ड (टीडीबी) ने गुरुवार को स्पष्ट किया कि यह प्रक्रिया सिर्फ एक औपचारिकता है, क्योंकि मुख्य पुजारी पहले ही भगवा दल के दावे का खंडन कर चुके हैं.